මෙම රථවලට මුද්‍රා තබා ඇති අතර, ඒවා දංකොටුව ප්‍රදේශයට රැගෙන විත් ඇත්තේ සැඟවීමටද යන්න සම්බන්ධයෙන් පොලීසියට සැක මතුවී තිබෙනවා.දංකොටුව පොලීසියේ උසස් නිලධාරියා හිරු ප්‍රවෘත්ති අංශයට වැඩිදුරටත් සඳහන් කළේ මෙම බවුසර්වල ඇත්තේ පිළිකාකාරක පොල්තෙල් ද යන්න හඳුනාගැනීම සඳහා අධිකරණ නියෝගයක් මත ඒවායේ සාම්පල හෙට රේගුවට, ප්‍රමිති ආයතනයට සහ රජයේ රස පරීක්ෂකවරයා වෙත ඉදිරිපත් කරන බවයි.මෙරටට ගෙන්වූ පොල්තෙල්වල පිළිකාකාරක අඩංගු බවට හිරු ප්‍රවෘත්ති අංශය මගින් මුල්වරට හෙළි කළේ පසුගිය 23 වනදායි.මේ අතර සමගි ජනබලවේගයේ පාර්ලිමේන්තු මන්ත්‍රී හෙක්ටර් අප්පුහාමි අද අදාළ බවුසර් රථ නිරීක්ෂණය සඳහා දංකොටුව පොලීසියට පැමිණ තිබුණා.එමෙන්ම සමගි ජනබලවේගය අදත් අපරාධ පරීක්ෂණ දෙපාර්තමේන්තුවට පැමිණිලි කළේ මෙම සිද්ධිය සම්බන්ධයෙන් කඩිනමින් විමර්ශන ආරම්භ කර වගකිවයුත්තන්ට දඬුවම් ලබාදෙන ලෙස ඉල්ලමින්.